L 287/10 Jurnalul Oficial al Uniunii Europene 1.11.2007 REGULAMENTUL (CE) NR. 1290/2007 AL COMISIEI din 31 octombrie 2007 de redeschidere a pescuitului de cod în Skagerrak de către navele care arborează pavilionul Suediei COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2371/2002 al Consiliului din 20 decembrie 2002 privind conservarea şi exploatarea durabilă a resurselor piscicole în conformitate cu politica comună în domeniul pescuitului (), în special articolul 26 alineatul (4), având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (?), în special articolul 21 alineatul (3), întrucât: (1) Regulamentul (CE) nr. 41/2007 al Consiliului din 21 decembrie 2006 de stabilire, pentru anul 2007, a anumite stocuri de peşti şi grupuri de stocuri de peşti, aplicabile în apele Comunității și, în raport cu navele Comunității, în apele în care sunt necesare limitări ale capturilor (?) stabileşte cotele pentru anul 2007. (2)  La 4 iunie 2007 Suedia a notificat Comisiei, în confor- mitate cu articolul 21 alineatul (2) din Regulamentul (CEE) nr. 2847/93, că va închide pescuitul de cod în Skagerrak pentru navele care arborează pavilionul acesteia, de la 1 iunie 2007. (3)  La 21 iunie 2007, în conformitate cu articolul 21 alineatul (3) din Regulamentul (CEE) nr. 2847/93 și cu articolul 26 alineatul (4) din Regulamentul (CE) nr. 2371/2002, Comisia a adoptat Regulamentul (CE) nr. 713/2007 de interzicere a pescuitului de cod în Skagerrak de către navele care arborează pavilionul Suediei sau care sunt înmatriculate în Suedia, începând de la aceeaşi dată. (4y  În conformitate cu informațiile comunicate Comisiei de către autoritățile suedeze, rămâne disponibilă o cantitate de cod în cota suedeză în Skagerrak. Prin urmare, ar trebui autorizat, în această zonă, pescuitul de cod realizat de către navele care arborează pavilionul Suediei sau care sunt înmatriculate în Suedia. (5)  Această autorizație ar trebui să intre în vigoare la 1 octombrie 2007, pentru a permite pescuirea cantității respective de cod până la sfârșitul anului curent. (6)  Regulamentul (CE) nr. 713/2007 al Comisiei ar trebui abrogat de la 1 octombrie 2007. ADOPTĂ PREZENTUL REGULAMENT: Articolul 1 Abrogare Regulamentul (CE) nr. 713/2007 se abrogă. Articolul 2 Intrarea în vigoare Prezentul regulament intră în vigoare în ziua următoare datei publicării în Jurnalul Oficial al Uniunii Europene. Se aplică de la 1 octombrie 2007. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 31 octombrie 2007. Pentru Comisie Fokion FOTIADIS Director general pentru pescuit și probleme maritime () JO L 358, 31.12.2002, p. 59. Regulament modificat prin Regula- mentul (CE) nr. 865/2007 O L 192, 24.7.2007, p. 1). () JO L 261, 20.10.1993, p. 1. Regulament modificat ultima dată prin Regulamentul (CE) nr. 1967/2006 (JO L 409, 30.12.2005, p. 11). () JO L 15, 20.1.2007, p. 1. Regulament modificat ultima dată prin Regulamentul (CE) nr. 898/2007 al Comisiei O L 196, 28.7.2007, p 22).